b'\n_START_ARTICLE_\nInternational Chemical Identifier\n_START_PARAGRAPH_\nInternational Chemical Identifier (forkortet InChI) er en specifikation i form af en linjenotation til at beskrive kemiske molekyler ved brug af ASCII strenge. InChi er designet til, p\xc3\xa5 en standardiseret og menneskelig l\xc3\xa6sbar m\xc3\xa5de, at kode information om molekylet og facilitere s\xc3\xb8gning i databaser og p\xc3\xa5 internettet. InChI er udviklet af IUPAC og National Institute of Standards and Technology (NIST)._NEWLINE_InChI er et alternativ til SMILES-notationen og er bedre til at beskrive fx stereokemi og tautomerisme._NEWLINE_InChI best\xc3\xa5r af en linjenotation og en n\xc3\xb8gle. N\xc3\xb8glen er en tekststreng med fast l\xc3\xa6ngde (25 tegn), som genereres ud fra linjenotationen vha. en hashfunktion. N\xc3\xb8glen er ikke forst\xc3\xa5elig af mennesker, men er velegnet til brug i s\xc3\xb8gemaskiner.'